10-jarige ernstig beseer na trein haar trefŉ 10-jarige meisie is in ŉ ernstige toestand in die Chris Hani Baragwanath-hospitaal, na ŉ trein haar Vrydagmiddag getref het. Volgens Jeffery Wicks, woordvoerder van Netcare911, het die meisie glo probeer om van ŉ platform by die West Rail-stasie in West Village, Krugersdorp, op ŉ bewegende trein te spring en het tussen die trein die platform beland. “Paramedici het op die toneel gekom en die meisie in ŉ kritieke toestand gevind. Sy het ernstige besering aan haar onderlyf opgedoen. Sy is op die toneel gestabiliseer en is met ŉ helikopter na die hospitaal geneem,” het Wicks aan Maroela Media gesê.